CELEX: 62018TN0627
Language: lt
Date: 2018-10-19 00:00:00
Title: Byla T-627/18: 2018 m. spalio 19 d. pareikštas ieškinys byloje ZK / Komisija

7.1.2019   
            
            
               LT
            
            
               Europos Sąjungos oficialusis leidinys
            
            
               C 4/34
            
         
      2018 m. spalio 19 d. pareikštas ieškinys byloje ZK / Komisija
      
      (Byla T-627/18)
      (2019/C 4/45)
      Proceso kalba: prancūzų
      
         Šalys
      
      
         Ieškovė: ZK, atstovaujama advokato J.-N. Louis
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2018 m. vasario 1 d. konkurso EPSO/AD/323/16 atrankos komisijos patvirtinamąjį sprendimą neįtraukti ieškovės į konkurso laimėtojų sąrašą,
               
            
                  —
               
               
                  prireikus panaikinti patvirtintą 2017 m. gruodžio 12 d. atrankos komisijos sprendimą,
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Pirmasis ieškinio pagrindas grindžiamas, pirma, Europos Sąjungos pareigūnų tarnybos nuostatų (toliau – nuostatai) 30 straipsnio ir jų III priedo 3 straipsnio pažeidimu ir, antra, konkursų organizavimo taisyklių pažeidimu. Ieškovė, be kita ko, tvirtina, kad ją per pokalbius išklausė tik du atrankos komisijos nariai, o ne visa komisija, kurią sudaro pirmininkė ir šeši nariai. Be to, ji teigia, kad pirmininkė komisijos darbe dalyvavo tik kaip paprasta stebėtoja, o tai taip pat yra nuostatų pažeidimas.
               
            
                  2.
               
               
                  Antrasis ieškinio pagrindas grindžiamas vienodo požiūrio ir nediskriminavimo principų pažeidimu, kuris padarytas ginčijamame sprendime, nes atrankos komisija nebuvo stabili ir buvo kreiptasi pagalbos į papildomus vertintojus, kurie nepraėjo specialių vertintojų mokymų.